Eysä 2. Haiptma, Andre vo Holzä  isch scho friäh, am umä-rouzä.  Scho i dr' Schuälzeyt, hesch mängs im Chopf,  und schleinisch Lädä, us Vater's Holzschopf.  Wo dr'Vater wott go Äpfel schittä,  gsehd är dri'obä, ä Baimhittä.  Wo dr'Vater diä Hittä gsehd,  wird's ihm doch schiär bled.  Diä Lümmlä, und hed seynä Aigä nid truid,  hend us Vaters neywä Bettlädä, ä Hittä buid.    Chirzlich, chund doch nu eppis Aktuells vor:  Dui bisch am Schwager Leo, Tafelmajor.  Dr'Andre isch nach dem strängä Fäscht,  am  Sunntig am Morgä, todmiäd is'Näscht.  Dui bisch chuim i-gschlafä, uf'nä friedlichi Art,  telefoniärd vom FC Buochs, dr'Platzwart:  "Sofort cho, Dui bisch jung und stramm,  d'Gool miänd sofort, us'em Schlamm."  Schlafsturnä we Dui bisch  schlahsch mid dr'Fuischt uf'ä Tisch:  "Chämi Pail, spinnsch, hesch keini anderi Sorgä,  as mich z'weckä, am Sunntig morgä.  Tuä dui gscheyder dä Aktiv-Spieler, telefoniärä,  diä miänd ja gleych, go trainiärä!"